**LIETUVOS RESPUBLIKOS APLINKOS MINISTRO ĮSAKYMO „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“ PRIEMONĖS Nr. 05.2.1-APVA-R-008 „KOMUNALINIŲ ATLIEKŲ TVARKYMO INFRASTRUKTŪROS PLĖTRA“ PROJEKTŲ FINANSAVIMO SĄLYGŲ APRAŠO PATVIRTINIMO“ PROJEKTO**

**DERINIMO PAŽYMA**

2019-12-13

| **Institucija, rašto data ir Nr.** | **Pastabos ir pasiūlymai** | | | **Žyma apie pastabas ir pasiūlymus** |
| --- | --- | --- | --- | --- |
| **Punkto Nr.** | **Regionų plėtros tarybų pastabos** | **VRM pasiūlymas** |
| Lietuvos Respublikos  vidaus reikalų ministerija  2019-11-29 Nr. 1D-6037 | 672.1. arba 672.2. | R-008 aprašo 672 punkte nustatyta, kad projekto vykdytojas pirma turi įvykdyti pirkimo procedūras, o paskui tik per DMS teikti įgyvendinančiajai institucijai prašymą skirti papildomą finansavimą. Viešųjų pirkimų įstatymo 28 straipsnio 3 dalyje įtvirtinta, kad pirkimo vykdytojas statinio projektavimo paslaugų pirkimą ir darbų pirkimą turi vykdyti atskirais pirkimais. Vadovaujantis minėta nuostata, projekto vykdytojas pirma turi skelbti konkursą statinio projekto paslaugoms pirkti, o vėliau – pirkimą rangos darbams, dėl to kyla didelė rizika iki 2020 rugpjūčio 1 d., nespėti įvykdyti viešųjų pirkimų.  Tauragės regiono plėtros taryba siūlo 672.1 papunktyje nurodytą terminą nukelti iki 2020 m. gruodžio 1 d. arba pakeisti 672.2 papunktį taip: „Projekto vykdytojas turi būti pradėjęs **bent vieną** rangos darbų viešąjį pirkimą iki prašymo skirti papildomą finansavimą projektui pateikimo įgyvendinančiajai institucijai“. | Atsižvelgtina. | Atsižvelgta iš dalies. Pasiūlyta nauja formuluotė: „672.2. Projekto vykdytojas turi būti įvykdęs *projektavimo paslaugų, kai projektavimo paslaugos ir rangos darbai perkami atskirai, arba rangos darbų, kai projektavimo paslaugos ir rangos darbai perkami kartu, arba prekių, kai prekės ir rangos darbai perkami kartu*, viešųjų pirkimų procedūras (turi būti sudaryta pasiūlymų eilė ir pasibaigęs apskundimo terminas) iki prašymo skirti papildomą finansavimą projektui pateikimo įgyvendinančiajai institucijai.“ |
| 9.1. | Kauno regiono plėtros taryba prašo Kauno regionui nustatytą ES struktūrinių fondų lėšų (toliau – ES lėšos) sumą padidinti 440 773,85 eurais.  Paaiškiname, kad aktualiame Kauno regiono projektų sąraše nesuplanuotas ES lėšas (456 866 Eur) planuoja panaudoti Raseinių rajono savivaldybė (Raseinių rajono savivaldybė yra informavusi Aplinkos ministeriją bei Aplinkos projektų valdymo agentūrą). Kėdainių rajono savivaldybės administracija 2018 m. spalio mėn., taip pat 2019 m. spalio 10 d. raštu Nr. AS-6119 kreipėsi į Aplinkos ministeriją, Aplinkos projektų valdymo agentūrą informuodama, kad reikia papildomų lėšų įrengti naujas antžemines konteinerių aikšteles. Gavus papildomą finansavimą būtų prisidedama prie didesnės priemonės stebėsenos rodiklio reikšmės. Papildomo finansavimo poreikis siektų 290 000,00 Eur ES lėšų, sukuriant papildomus 393,9 t / metus surinkimo pajėgumus.  Taip pat UAB Alytaus regiono atliekų tvarkymo centras bei Prienų rajono savivaldybė kreipėsi į Regioninės plėtros departamento prie Vidaus reikalų ministerijos Kauno apskrities skyrių ir į Aplinkos ministeriją dėl reikalingų papildomų ES lėšų, įgyvendinant projektą „Komunalinių atliekų tvarkymo infrastruktūros plėtra Kauno regione (Prienų raj. ir Birštono savivaldybėse)“. Gavus papildomą finansavimą ir įgyvendinus papildomas projekto veiklas – sukurta / atnaujinta komunalinių atliekų atskiro surinkimo infrastruktūra leis surinkti 4311,5 t / metus atliekų ir prisidėti prie didesnės priemonės stebėsenos rodiklio reikšmės. Papildomo finansavimo poreikis siektų 150 773,85 Eur ES lėšų. | Atsižvelgtina.  Vidaus reikalų ministerija siūlo papildomai įvertinti Kauno ir Klaipėdos regionų plėtros tarybų pateiktus poreikius ir argumentus. | Neatsižvelgta. ES struktūrinių fondų lėšų regionams limitai buvo padidinti atsižvelgiant į neišnaudotus lėšų likučius nuo sudaryto regiono projektų sąrašo ir APVA duomenis apie sutaupytas lėšas. Kauno regione likutis nuo sudaryto regiono projektų sąrašo – 456 866,43 Eur, o įgyvendinus projektą 05.2.1-APVA-R-008-21-0004 „Pirminio rūšiavimo infrastruktūros plėtra Jonavos rajone ir atliekų rūšiavimo skatinimas“ bus sutaupyta dar 351 662,29 Eur, todėl projektų vykdytojų poreikis Kauno regione būtų patenkintas. |
| Klaipėdos regiono plėtros taryba prašo Klaipėdos regionui nustatytą ES lėšų sumą padidinti 83 883,82 eurais.  Paaiškiname, kad Klaipėdos rajono savivaldybės administracija 2019 m. spalio 9 d. raštu Nr. (5.1.47)-A5-4418 kreipėsi į Aplinkos ministeriją ir Aplinkos projektų valdymo agentūrą su prašymu leisti panaudoti po „Komunalinių atliekų tvarkymo infrastruktūros plėtra Klaipėdos rajone“ Nr. 05.2.1-APVA-R-008-31-0002 pirkimų nepanaudotus 128 866,18 eurus bei papildomai skirti 83 883,82 eurus planuojamai naujai konteinerių didelių gabaritų atliekų surinkimo aikštelei įrengti, kuri aptarnautų Klaipėdos rajono vakarinėse seniūnijose gyvenančius gyventojus. | Klaipėdos regione projektams pagal sutartis skirta 8 770 506,55 Eur ES fondų lėšų, todėl regionui patikslinus regiono sąrašą pagal pasirašytas sutartis, likutis nuo sudaryto regiono projektų sąrašo būtų 77 336,41 Eur, todėl Klaipėdos rajono savivaldybės poreikis būtų patenkintas (83 883,82 Eur x 85 proc. = 71 301,25 Eur). |
| UAB Panevėžio regiono atliekų tvarkymo centras, 2019-11-11 Nr.S-756 |  | Prašytume Jūsų apsvarstyti galimybę skirti papildomą finansavimą daiktų mainų punktų ir automobilinių svarstyklių įrengimui visose PRATC eksploatuojamose didelių gabaritų atliekų surinkimo aikštelėse (DGASA) (viso 8). Šios veiklos įgyvendinimas prisidėtų prie Projekto tikslo, siekiant tobulinti komunalinių atliekų tvarkymo sistemą, vystant komunalinių atliekų rūšiuojamojo surinkimo infrastruktūrą, didinant komunalinių atliekų surinkimo paslaugų ir pirminio rūšiavimo prieinamumą bei gerinant šių paslaugų kokybę Panevėžio regione. Į įrengtus naudotų daiktų mainų punktus gyventojai galės pristatyti bei palikti jiems nebereikalingus, tačiau dar galimus naudoti baldus, kitą buities įrangą, namų apyvokos daiktus. Tai prisidėtų prie priemonės tikslo padidinti atliekų perdirbimą bei pakartotinį naudojimą. Tiek daiktų palikimas, tiek norintiems jų pasiėmimas gyventojams nekainuos. Mainų punktus prižiūrės DGASA darbuotojai.  8 daiktų mainų punktų ir automobilinių svarstyklių įrengimui bei inžinerinėms paslaugoms būtų reikalinga 560 000 Eur be PVM suma. Įgyvendinus papildomą veiklą stebėsenos rodiklis nepasikeis. | | Atsižvelgta, papildomos ES fondų lėšos (560 000 Eur x 85 proc. = 476 000 Eur) į Panevėžio regioną perkeltos, atitinkamai sumažinant planuotą papildomą finansavimą Vilniaus regionui. |